A forrás tekintetében ha légifelvételen szeretnéd verifikálni a szerkesztést, de egyik légifelvételen sem látod az épületet, akkor mi alapján tudod, hogy ott van, és várod, hogy egy szerkesztő a jegyzet megoldásaként ugyanilyen mértékben lássa és felvigye? Hiszen akkor a hiányolt épület OSM szempontból nem is létezhet ellentmondva a jegyzet szándékának is.

De egyébként survey is van említve a módosításcsomagban, akár körbe is sétálhatta vagy hozzávetőlegesen felrajzolta, ami lehet pontatlan, de magad írtad nincs jobb forrása.

A jegyzetben csak egy épületet láttam hiányolni, egyéb információt nem tartalmazott. Abban persze egyetértek, hogy a részletesen feltérképezett és pontosan címkézett állapot az lesz, ahogyan írod, de tudjuk ez egy inkrementálisan építő és javító folyamat, szerkesztési tapasztalattól függően.

Talán éppen ezért tér ki rá a térképjegyzetes wiki oldal (közösségi konszenzust feltételezve), hogy a hiányzó térképelemekről szóló jegyzetek nem célravezetőek. Aki rendelkezik az információval, az tudja közvetlenül vagy a hozzáadni kívánt információk megosztásával közvetetten felvinni.